ddrg/super_eurlex huggingface dataset:
5.

Vkladá sa tento článok 9a: „Článok 9a Presun špecifikovaných rastlín, ktoré boli vypestované in vitro, v rámci Únie 1. Špecifikované rastliny, ktoré boli počas celého výrobného cyklu pestované in vitro, z toho aspoň počas časti svojho života vo vymedzenej oblasti zriadenej v súlade s článkom 4, sa môžu z vymedzených oblastí a zamorených zón presúvať do zodpovedajúcich nárazníkových zón iba vtedy, keď sú splnené podmienky stanovené v odsekoch 2 až 5. 2. Špecifikované rastliny uvedené v odseku 1 boli pestované na mieste, v prípade ktorého sú splnené všetky tieto podmienky: a) je registrované v súlade so smernicou 92/90/EHS; b) je schválené zodpovedným úradným orgánom ako miesto bez výskytu špecifikovaného organizmu a jeho vektorov s prihliadnutím na príslušné medzinárodné normy pre rastlinolekárske opatrenia; c) je fyzicky chránené proti zavlečeniu špecifikovaného organizmu jeho vektormi; d) každoročne podlieha aspoň dvom úradným kontrolám vykonaným vo vhodných termínoch; e) po celý čas pestovania špecifikovaných rastlín sa nezistili ani príznaky špecifikovaného organizmu ani jeho vektorov na danom mieste, alebo ak sa zistili podozrivé príznaky, na základe vykonaných testov sa potvrdila neprítomnosť špecifikovaného organizmu. 3. Špecifikované rastliny uvedené v odseku 1 boli pestované v priehľadnej nádobe v sterilných podmienkach a spĺňajú jednu z týchto podmienok: a) boli vypestované zo semien; b) boli rozmnožené v sterilných podmienkach z materských rastlín, ktoré strávili celý svoj život v oblasti územia Únie bez výskytu špecifikovaného organizmu, a v prípade ktorých sa na základe testov zistilo, že sú bez výskytu špecifikovaného organizmu; c) boli rozmnožené v sterilných podmienkach z materských rastlín, ktoré strávili celý svoj život na mieste spĺňajúcom podmienky stanovené v odseku 2 a v prípade ktorých sa na základe testov zistilo, že sú bez výskytu špecifikovaného organizmu. 4. Špecifikované rastliny uvedené v odseku 1 sa presúvajú v priehľadnej nádobe v sterilných podmienkach, ktoré vylučujú možnosť nákazy špecifikovaným organizmu alebo jeho vektormi. 5. Musí ich sprevádzať rastlinný pas, ktorý bol pripravený a vystavený v súlade so smernicou 92/105/EHS.“
(6)

Aby mohli byť špecifikované ovocné plody zavedené do Únie, mala by sa zabezpečiť ich úplná vysledovateľnosť. Miesto pestovania, baliace zariadenia a prevádzkovatelia zúčastňujúci sa na manipulácii so špecifikovanými ovocnými plodmi by mali podliehať úradnej registrácii. Počas pohybu plodov z miesta pestovania do Únie by špecifikované ovocné plody mali byť vybavené dokladmi vydanými pod dohľadom príslušnej vnútroštátnej organizácie na ochranu rastlín.
ROZHODNUTIE RADY (SZBP) 2016/712

z 12. mája 2016,

ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)

RADA EURÓPSKEJ ÚNIE,

so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,

so zreteľom na návrh vysokého predstaviteľa Únie pre zahraničné veci a bezpečnostnú politiku,

keďže:

Rozhodnutím 2014/486/SZBP, ktoré bolo zmenené rozhodnutím (SZBP) 2015/2249 (2) , sa pre misiu EUAM Ukraine stanovila referenčná suma do 30. novembra 2016 a mandát do 30. novembra 2017.

Referenčná suma by sa mala upraviť a rozhodnutie 2014/486/SZBP by sa preto malo zodpovedajúcim spôsobom zmeniť,

PRIJALA TOTO ROZHODNUTIE:

Článok 1

Článok 14 ods. 1 rozhodnutia 2014/486/SZBP sa nahrádza takto:

„1. Finančná referenčná suma určená na pokrytie výdavkov spojených s misiou EUAM Ukraine do 30. novembra 2014 je 2 680 000 EUR. Finančná referenčná suma určená na pokrytie výdavkov spojených s misiou EUAM Ukraine na obdobie od 1. decembra 2014 do 30. novembra 2015 je 13 100 000 EUR. Finančná referenčná suma určená na pokrytie výdavkov spojených s misiou EUAM Ukraine na obdobie od 1. decembra 2015 do 30. novembra 2016 je 17 670 000 EUR. O výške finančnej referenčnej sumy na nasledujúce obdobia rozhodne Rada.“
(6)

Ak nemá emitent ani ručiteľ rating od externej inštitúcie hodnotiacej kreditné riziko (ECAI), mali by sa na účely hodnotenia kreditného rizika obchodovateľných dlhových cenných papierov od ECAI zohľadniť aj ratingy emisie od ECAI. Obchodovateľný cenný papier by však predsa len mal mať požadovaný rating emisie, aby spĺňal kritériá akceptovateľnosti obchodovateľných aktív v úverových operáciách Eurosystému. Rozhodnutie (EÚ) 2015/774 (ECB/2015/10) by malo zohľadniť skutočnosť, že tieto kritériá akceptovateľnosti sú teraz uvedené v štvrtej časti usmernenia Európskej centrálnej banky (EÚ) 2015/510 (ECB/2014/60) (2).
(3)

V prípade výskytu ohniska aviárnej influenzy existuje riziko, že sa pôvodca choroby môže rozšíriť do iných chovov s hydinou či inými vtákmi chovanými v zajatí. V dôsledku toho sa môže preniesť z jedného členského štátu do iných členských štátov alebo do tretích krajín prostredníctvom obchodu so živými vtákmi alebo produktmi z nich.
I.

Do zoznamu plavidiel, na ktoré sa vzťahujú reštriktívne opatrenia, uvedeného v prílohe V k rozhodnutiu Rady (SZBP) 2015/1333 sa dopĺňa toto plavidlo: B. Subjekty 1. Názov: DISTYA AMEYA alias: KASSOS Kedysi známe ako: nie je k dispozícii. Adresa: nie je k dispozícii. Dátum zaradenia na zoznam:27. apríla 2016 Doplňujúce informácie IMO: 9077343. Zaradené podľa bodov10 a) a 10 b) rezolúcie č. 2146 (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 (2014) platí toto označenie od 27. apríla do 26. júla 2016, pokiaľ jeho platnosť neukončí Výbor skôr na základe bodu 12 rezolúcie č. 2146 (2014). Nosnosť: 95 420. Vlajkový štát: India. Je možné, že plavidlo sa nedávno predalo neznámemu kupcovi a meno plavidla sa mohlo zmeniť na Kassos. K 26. aprílu 2016 sa plavidlo nachádzalo na sever od mesta Al-Bayda (Líbya) a smerovalo na Maltu.
ROZHODNUTIE RADY (SZBP) 2016/890

zo 6. júna 2016,

ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)

RADA EURÓPSKEJ ÚNIE,

so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,

so zreteľom na návrh vysokého predstaviteľa Únie pre zahraničné veci a bezpečnostnú politiku,

keďže:

Rada prijala 18. januára 2016 rozhodnutie (SZBP) 2016/50 (2) , ktorým sa misii EUCAP Sahel Mali poskytuje referenčná suma do 14. januára 2017.

Misia EUCAP Sahel Mali by mala prijať zvýšené bezpečnostné opatrenia a počet personálu by sa mal prispôsobiť.

Rozhodnutie 2014/219/SZBP by sa malo zmeniť s cieľom upraviť referenčnú sumu pre misiu EUCAP Sahel Mali,

PRIJALA TOTO ROZHODNUTIE:

Článok 1

V článku 14 rozhodnutia 2014/219/SZBP sa odsek 1 nahrádza takto:

„Finančná referenčná suma určená na pokrytie výdavkov spojených s misiou EUCAP Sahel Mali od 15. apríla 2014 do 14. januára 2015 je 5 500 000 EUR. Finančná referenčná suma určená na pokrytie výdavkov spojených s misiou EUCAP Sahel Mali od 15. januára 2015 do 14. januára 2016 je 11 400 000 EUR. Finančná referenčná suma určená na pokrytie výdavkov spojených s misiou EUCAP Sahel Mali od 15. januára 2016 do 14. januára 2017 je 19 775 000 EUR. O výške finančnej referenčnej sumy na nasledujúce obdobia rozhodne Rada.“
(5)

Keďže komodity, ktoré majú vstupovať do Únie, musia byť podrobené opracovaniu stanovenému v časti 4 prílohy II k rozhodnutiu 2007/777/ES, opis regionalizovaných území Argentíny a Brazílie v prípade komodít uvedených ako AR-1, AR-2 a BR-2 v časti 1 prílohy II k rozhodnutiu 2007/777/ES by sa mal zmeniť, aby sa zosúladil s regionalizáciou platnou pre Argentínu a Brazíliu v súvislosti so vstupom čerstvého mäsa domáceho hovädzieho dobytka podľa opisu v časti 1 prílohy II k nariadeniu (EÚ) č. 206/2010 do Únie.
(3)

Vzhľadom na to, že Bangladéš nedokázal poskytnúť záruky na bezpečnosť dovozu betelových listov do Únie, sa aj napriek úsiliu Komisie vykonávacím rozhodnutím Komisie 2014/510/EÚ (3) predĺžilo obdobie uplatňovania dočasného pozastavenia dovozu týchto výrobkov stanoveného vo vykonávacom rozhodnutí 2014/88/EÚ do 30. júna 2015 a vykonávacím rozhodnutím Komisie (EÚ) 2015/1028 (4) do 30. júna 2016.
4.

V článku 4 sa odsek 1 nahrádza takto: „1. Na zabezpečenie riadneho zosúladenia podrobných údajov o úveroch, ktoré majú byť dlhodobo zbierané, so štatistickými potrebami budúcich užívateľov z radov ESCB zorganizuje štatistický výbor počas prípravnej fázy raz do roka prenos dostupných podrobných údajov o úveroch z národných centrálnych bánk do ECB, ktorý sa uskutoční každý rok na konci marca, pričom pôjde o údaje k 30. júnu a 31. decembru predchádzajúceho roka, s použitím primeraného stupňa anonymity a agregácie vo vzťahu k informáciám o dlžníkoch, aby sa zabezpečilo, že jednotlivých dlžníkov nebude možné identifikovať. Prvý prenos sa uskutoční na konci marca 2014 s údajmi k 30. júnu a k 31. decembru 2013 a bude založený na referenčnej schéme vykazovania uvedenej v prílohe. Ďalšie ad-hoc prenosy zorganizuje štatistický výbor na báze dobrovoľnosti a na základe schémy vykazovania, ktorá zohľadní existenciu dostupných podrobných údajov o úveroch a ich charakteristických znakov a zabezpečí, že zhromaždené údaje budú primerané stavu prípravných prác ukončených k dátumu prenosu. Údaje o dlžníkoch, ktorí patria do iných inštitucionálnych sektorov ako nefinančné korporácie, sa môžu počas prípravnej fázy vykazovať na agregovanom základe, ak národná centrálna banka poskytne príslušné metodologické informácie.“
(2)

V marci a apríli 2016 sa vyskytli tri prípady afrického moru ošípaných u diviakov v oblastiach Cesis a Ogre v Lotyšsku v oblastiach uvedených v časti II prílohy k vykonávaciemu rozhodnutiu 2014/709/EÚ, a to v tesnej blízkosti oblastí uvedených v časti I danej prílohy. Preto by sa niektoré oblasti uvedené v časti I mali uvádzať v časti II prílohy k vykonávaciemu rozhodnutiu 2014/709/EÚ. Na zabezpečenie územnej kontinuity časti III v Lotyšsku by sa do časti III prílohy k uvedenému rozhodnutiu mali zahrnúť mestá Ainaži a Salacgrīva.
SK Úradný vestník Európskej únie L 141/78

ROZHODNUTIE RADY (EÚ, Euratom) 2016/848

z 25. mája 2016,

ktorým sa vymenúva člen Európskeho hospodárskeho a sociálneho výboru navrhnutý Dánskym kráľovstvom

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,

so zreteľom na návrh dánskej vlády,

so zreteľom na stanovisko Európskej komisie,

keďže:

(1) Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

(2) V dôsledku skončenia funkčného obdobia pána Mikkela DALSGAARDA sa uvoľnilo miesto člena Európskeho hospodárskeho a sociálneho výboru,

PRIJALA TOTO ROZHODNUTIE:

Článok 1

Pán Klaus MATTHIESEN, Head of Negotiations, Confederation of Professionals in Denmark (FTF), sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.

Článok 2

Toto rozhodnutie nadobúda účinnosť dňom jeho prijatia.

V Bruseli 25. mája 2016 Za Radu predseda J.R.V.A. DIJSSELBLOEM

(1) Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

(2) Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).
(4)

Európsky úrad pre bezpečnosť potravín (EFSA) 8. februára 2016 uverejnil vedeckú správu posudzujúcu prehodnotenie režimu monitorovania BSE v Chorvátsku (3) (ďalej len „správa EFSA“). Správa EFSA uvádza, že ak by sa Chorvátsko zaradilo do epidemiologickej jednotky zahŕňajúcej 25 členských štátov, ktoré sú momentálne uvedené v prílohe k rozhodnutiu 2009/719/ES, a implementoval by sa aktuálny režim dohľadu schválený rozhodnutím 2009/719/ES pre uvedených 25 členských štátov, bolo by v epidemiologickej jednotke zloženej z týchto 25 členských štátov a Chorvátska možné zistiť BSE v rámci stanovenej prevalencie aspoň 1 prípad na 3 789 838 kusov dospelej populácie hovädzieho dobytka s intervalom spoľahlivosti 95 %. Uvedená stanovená prevalencia je citlivejšia, než je minimálna požiadavka na prevalenciu pri dohľade typu A, ktorá je v kapitole D bode 1 písm. a) prílohy II k nariadeniu (ES) č. 999/2001 stanovená ako jeden prípad na 100 000 kusov dospelej populácie hovädzieho dobytka v príslušnej krajine alebo oblasti s intervalom spoľahlivosti 95 %.
(11)

Po prijatí vykonávacieho rozhodnutia 2014/715/EÚ a vykonávacieho rozhodnutia (EÚ) 2015/200 Komisia pokračovala vo svojom dialógu so Srí Lankou. Predovšetkým treba uviesť, že Srí Lanka si podľa všetkého plní svoje povinnosti vyplývajúce z medzinárodného práva a prijala primeraný právny rámec na boj proti NNN rybolovu, Zaviedla primeraný a efektívny systém monitorovania, kontroly a inšpekcií tým, že zaviedla lodné denníky, do ktorých sa zaznamenávajú údaje o úlovkoch, ako aj rádiové volacie znaky pre rybárske plavidlá a celú flotilu na šírom mori vybavila systémom monitorovania plavidiel („VMS“). Taktiež vytvorila odrádzajúci systém sankcií, aktualizovala svoj právny rámec v oblasti rybolovu a zabezpečila riadne vykonávanie systému osvedčovania úlovkov. Srí Lanka sa okrem toho neustále zlepšuje v plnení svojich medzinárodných záväzkov vrátane tých, ktoré vyplývajú z odporúčaní a uznesení regionálnych organizácií pre riadenie rybárstva, ako napríklad opatrenia štátnej prístavnej kontroly a transpozícia predpisov organizácií RFMO do srílanských zákonov, a prijala svoj vlastný národný akčný plán boja proti NNN rybolovu, ktorý je v súlade s medzinárodným akčným plánom Spojených národov na boj proti nezákonnému, nenahlásenému a neregulovanému rybolovu.
b)

za náhradníkov: — pani Lyubka Veselinova ALEKSANDROVA, Mayor of Levski Municipality, — pán Georgi Aleksandrov CHAKAROV, Mayor of Polski Trambesh Municipality, — pán Dobromir Stoykov DOBREV, Mayor of Gorna Oryahovitsa Municipality, — pán Emil Stanev KABAIVANOV, Mayor of Karlovo Municipality, — pani Korneliya Dobreva MARINOVA, Mayor of Lovech Municipality, — pán Georg Leonidov SPARTANSKI, Mayor of Pleven Municipality.
a)

zmenou sa zavádzajú podmienky, ktoré by v prípade, že by boli súčasťou pôvodného postupu obstarávania, umožnili pripustenie iných ako pôvodne vybraných záujemcov alebo akceptovanie inej ako pôvodne akceptovanej ponuky, alebo by do postupu obstarávania prilákali ďalších účastníkov;
a)

do odseku 1 sa dopĺňajú tieto pododseky: „Finančná referenčná suma určená na pokrytie výdavkov misie EULEX KOSOVO od 15. júna 2016 do 14. júna 2017 je 63 600 000 EUR. Zo sumy uvedenej v deviatom pododseku je 34 500 000 EUR určených na pokrytie výdavkov misie EULEX KOSOVO spojených s vykonávaním jej mandátu v Kosove od 15. júna do 14. decembra 2016 a 29 100 000 EUR na pokrytie podpory pre súdne konania postúpené do členských štátov od 15. júna 2016 do 14. júna 2017. Uvedená suma tiež retroaktívne pokrýva výdavky, ktoré vznikli pri podpore postúpených súdnych konaní k 1. aprílu 2016. Komisia podpíše dohodu o grante na danú sumu s tajomníkom konajúcim v mene súdnej kancelárie poverenej správou postúpených súdnych konaní. Na túto dohodu o grante sa vzťahujú pravidlá stanovené v nariadení (EÚ, Euratom) č. 966/2012 (**). O finančnej referenčnej sume na nasledujúce obdobie pre misiu EULEX Kosovo rozhodne Rada. (**) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a ktorým sa zrušuje nariadenie Rady (ES, Euratom) č. 1605/2002 (Ú. v. EÚ L 298, 26.10.2012, s. 1).“;"
SK Úradný vestník Európskej únie L 187/15

ROZHODNUTIE RADY (EÚ, Euratom) 2016/1125

z 8. júla 2016,

ktorým sa vymenúva člen Európskeho hospodárskeho a sociálneho výboru navrhnutý Portugalskou republikou

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,

so zreteľom na návrh portugalskej vlády,

so zreteľom na stanovisko Európskej komisie,

keďže:

(1) Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

(2) V dôsledku skončenia funkčného obdobia pána Lina DA SILVA MAIU sa uvoľnilo miesto člena Európskeho hospodárskeho a sociálneho výboru,

PRIJALA TOTO ROZHODNUTIE:

Článok 1

Pán José Custódio LEIRIÃO, Member of the National Confederation of Solidarity Institutions (CNIS), sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.

Článok 2

Toto rozhodnutie nadobúda účinnosť dňom jeho prijatia.

V Bruseli 8. júla 2016 Za Radu predseda M. LAJČÁK

(1) Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

(2) Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).
(6)

Z hodnotenia podporných dokladov predložených Nemeckom vyplýva, že spolkové krajiny Porýnie-Falcko, Sársko a Regierungsbezirke Arnsberg, Detmold a Münster v spolkovej krajine Severné Porýnie-Vestfálsko by už ďalej nemali byť v zozname v prílohe I k rozhodnutiu 2004/558/ES, ale mali by byť v zozname v prílohe II k uvedenému rozhodnutiu, pričom dodatočné záruky podľa článku 10 smernice 64/432/EHS by sa mali rozšíriť aj na tieto krajiny. Prílohy I a II k rozhodnutiu 2004/558/ES by sa preto mali zodpovedajúcim spôsobom zmeniť.
(4)

Svetové zhromaždenie delegátov OIE prijalo 27. mája 2016 uznesenie č. 20 s názvom Recognition of the Bovine Spongiform Encephalopathy Risk Status of Member Countries (Uznanie štatútu členských krajín podľa rizika bovinnej spongiformnej encefalopatie) (4). Okrem krajín, ktorým bol predtým uznaný štatút zanedbateľného rizika BSE, sa v uvedenom uznesení uznal štatút Kostariky, Nemecka, Litvy, Namíbie a Španielska ako krajín so zanedbateľným rizikom BSE.
1.

Zápis týkajúci sa doplnkového kódu TARIC B850 sa nahrádza takto: „Konca Solar Cell Co. Ltd Suzhou GCL Photovoltaic Technology Co. Ltd Jiangsu GCL Silicon Material Technology Development Co. Ltd Jiangsu Zhongneng Polysilicon Technology Development Co. Ltd GCL-Poly (Suzhou) Energy Limited GCL-Poly Solar Power System Integration (Taicang) Co. Ltd GCL SOLAR POWER (SUZHOU) LIMITED GCL Solar System (Suzhou) Limited GCL System Integration Technology Co., Ltd. B850 “
(3)

Rada 21. júna 2013 dospela k záveru, že Slovinsko prijalo účinné opatrenia v súlade s odporúčaním Rady z 2. decembra 2009 podľa článku 126 ods. 7 ZFEÚ, no po prijatí uvedeného odporúčania nastali neočakávané nepriaznivé hospodárske udalosti so zásadnými nepriaznivými dôsledkami na verejné financie. Rada preto na základe odporúčania Komisie dospela k záveru, že boli splnené podmienky stanovené v článku 3 ods. 5 nariadenia (ES) č. 1467/97 a prijala nové odporúčanie určené Slovinsku podľa článku 126 ods. 7 ZFEÚ, aby do roka 2015 odstránilo nadmerný deficit. Uvedené nové odporúčanie Rady bolo zverejnené.
(12)

Cyprus od roku 2016, ktorý je rokom nasledujúcim po náprave nadmerného deficitu, podlieha preventívnej časti Paktu stability a rastu a mal by zabezpečiť súlad so svojím strednodobým cieľom, a to vrátane dodržiavania referenčnej hodnoty pre výdavky a v súlade s článkom 2 ods. 1a nariadenia (ES) č. 1467/97 by mal dosiahnuť dostatočný pokrok, pokiaľ ide o dodržanie kritéria dlhu. V tejto súvislosti sa zdá, že Cyprus podľa očakávaní v roku 2016 splní svoj strednodobý cieľ, zatiaľ čo v roku 2017 sa predpokladá určitá odchýlka. Štrukturálne saldo Cypru sa má podľa očakávaní zhoršiť viac, než je dovolené na základe prechodného dlhového pravidla. V roku 2017 budú potrebné ďalšie opatrenia.
(3)

Rada 2. decembra 2009 dospela k záveru, že írske orgány prijali účinné opatrenia v súlade s odporúčaním Rady z 27. apríla 2009, no po prijatí uvedeného odporúčania sa v Írsku vyskytli udalosti, ktoré možno považovať za neočakávané nepriaznivé hospodárske udalosti so zásadnými nepriaznivými následkami pre verejné financie. Rada preto na základe odporúčania Komisie dospela k záveru, že boli splnené podmienky stanovené v článku 3 ods. 5 nariadenia (ES) č. 1467/97, a prijala nové odporúčanie určené Írsku podľa článku 126 ods. 7 Zmluvy o fungovaní Európskej únie (ZFEÚ), aby nadmerný deficit odstránilo do roku 2014 (3).
(11)

Prvé kolo núdzovej vakcinácie by sa malo ukončiť čo najskôr, ale najneskôr 30. júna 2016. V prípade ďalších ohnísk v iných oblastiach by sa núdzová vakcinácia v postihnutých oblastiach mala dokončiť do dvoch mesiacov po potvrdení prvého ohniska LSD v daných oblastiach, a to podľa dostupnosti vakcín.
2.

Článok 3 sa nahrádza takto: „Článok 3 Úlohy 1. Na splnenie cieľov stanovených v článku 2 misia EUCAP SAHEL Niger: a) posilňuje nigerské velenie a riadenie, interoperabilitu a plánovacie kapacity na strategickej úrovni a zároveň podporuje vypracovanie národnej bezpečnostnej stratégie a súvisiacich stratégií riadenia hraníc v koordinácii s ďalšími príslušnými aktérmi; b) posilňuje technické zručnosti príslušných bezpečnostných síl, ktoré sú potrebné v oblasti boja proti terorizmu a organizovanej trestnej činnosti; c) prostredníctvom angažovanosti na strategickej aj operačnej úrovni nabáda vnútorné bezpečnostné sily a v prípade potreby ozbrojené sily na posilnenie politík v oblasti ľudských zdrojov, logistiky a výcviku v oblasti boja proti terorizmu, neregulárnej migrácie a organizovanej trestnej činnosti v záujme zaistenia udržateľnosti činnosti misie EUCAP Sahel Niger, a to aj poskytovaním technickej podpory prostredníctvom projektov; d) posilňuje koordináciu na národnej, regionálnej a medzinárodnej úrovni v oblasti boja proti terorizmu, boja proti neregulárnej migrácii a organizovanému zločinu a vo vhodných prípadoch skúma možnosti prispenia k regionálnej spolupráci, napr. činnosti v rámci G5 Sahel; e) podporuje ciele Únie v oblasti migrácie a pomáha nigerským ústredným a miestnym orgánom a bezpečnostným silám pri rozvoji politík, postupov a techník na zlepšenie kontroly a riadenia migračných tokov, boj proti neregulárnej migrácii a zníženie miery súvisiacej trestnej činnosti. 2. Misia EUCAP Sahel Niger sa zameriava na činnosti uvedené v odseku 1, ktoré prispievajú k zlepšeniu kontroly nad územím Nigeru, a to aj prostredníctvom koordinácie s nigerskými ozbrojenými silami. 3. Misia EUCAP Sahel Niger neplní žiadnu výkonnú funkciu.“
(3)

Vo vykonávacom rozhodnutí 2013/281/EÚ (2) Komisia usúdila, že systémy verejného dohľadu, zabezpečovania kvality a prešetrovania a sankcií príslušných orgánov Spojených štátov, konkrétne Komisie pre cenné papiere a burzu Spojených štátov amerických (Securities and Exchange Commission of the United States of America) a Rady Spojených štátov amerických pre dohľad nad audítorskými spoločnosťami (Public Company Accounting Oversight Board of the United States of America), vzťahujúce sa na audítorov a audítorské subjekty, sú rovnocenné systémom verejného dohľadu, zabezpečovania kvality a prešetrovania a sankcií vzťahujúcim sa na audítorov a audítorské spoločnosti členských štátov. Uvedené vykonávacie rozhodnutie sa prestáva uplatňovať 31. júla 2016. Rovnocennosť uvedených systémov by sa preto mala prehodnotiť.